Diari Oficial de la Generalitat Valenciana


Sumari del DOGV 8089, del 21-07-2017 (2017/6743)

ORDRE 18/2017, de 19 de juliol, de la consellera d'Agricultura, Medi Ambient, Canvi Climàtic i Desenvolupament Rural, per la qual es fixen, per a la temporada 2017-2018, els períodes hàbils i les normes de caça en les zones comunes i s'estableixen unes altres regulacions en els vedats de caça i en les zones de caça controlada a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2017/07/19/18/dof/vci/html**

### Dades del document

Número de DOGV
:   8089

Data del DOGV
:   21-07-2017

Secció del DOGV
:   I. DISPOSICIONS GENERALS

Número del document
:   2017/6743


Data del document
:   19-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * destrucció de cultius
    * senyalització
    * animal de caça
    * fauna
    * conill
    * caça
    * legislació
    * protecció del medi ambient
    * regulació de la caça

ORDRE 18/2017, de 19 de juliol, de la consellera d'Agricultura, Medi Ambient, Canvi Climàtic i Desenvolupament Rural, per la qual es fixen, per a la temporada 2017-2018, els períodes hàbils i les normes de caça en les zones comunes i s'estableixen unes altres regulacions en els vedats de caça i en les zones de caça controlada a la Comunitat Valenciana. [2017/6743]  
ÍNDEX  
  
Preàmbul  
Article 1. Objecte i àmbit  
Article 2. Espècies cinegètiques  
Article 3. Modalitats de caça en zones comunes  
Article 4. Caça de migratòries en vedats de caça i zones de caça controlada  
Article 5. Caça de la perdiu amb reclam  
Article 6. Horari general  
Disposició addicional primera. Límit de gossos en la caça menor  
Disposició addicional segona. Memòries anuals de gestió de l'espai cinegètic  
Disposició addicional tercera. Regla de no despesa pública  
Disposició derogatòria única. Derogació normativa  
Disposició final primera. Normes aplicables  
Disposició final segona. Desenvolupament de l'ordre  
Disposició final tercera. Entrada en vigor  
  
  
PREÀMBUL  
  
La Llei 13/2004, de 27 de desembre, de caça de la Comunitat Valenciana, estableix en el títol IV que l'ordre anual de vedes, de manera especial en les zones comunes, ha d'establir les limitacions relatives als períodes, les espècies o modalitats de caça previstes en els diferents instruments de planificació cinegètica.  
Aquesta ordre també estableix el període de caça de les espècies migratòries, i si és el cas, les quotes màximes a les quals han d'ajustar-se els plans tècnics d'ordenació cinegètica dels vedats de caça i les zones de caça controlada.  
Per a l'elaboració de la present ordre s'ha tingut en compte l'article 42, en el fet que l'Ordre anual de vedes és un instrument de la planificació cinegètica que ha d'assegurar un ús racional dels recursos cinegètics.  
Es tracta, en conseqüència, d'una ordre necessària que suposa l'instrument més eficaç i adequat per a la regulació de la caça de determinades espècies en zones comunes i dels ocells migradors en vedats i zones de caça controlada, principis de bona regulació arreplegats en l'article 129.1 de la Llei 39/2015, d'1 d'octubre, del procediment administratiu comú de les administracions públiques  
Aquesta ordre figura com la iniciativa número 4 d'entre els projectes d'Ordres de naturalesa reglamentària a tramitar, inclosa en el Pla Normatiu de l'Administració de la Generalitat per a l'any 2017.  
Per tot això, una vegada complits els tràmits procedimentals prevists en l'article 43 de la Llei 5/1983, de 30 de desembre, del Consell, i el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat Valenciana, després de sentir l'opinió del Consell Valencià de la Caça, amb un informe previ de l'Advocacia General de la Generalitat, conformement amb el Consell Jurídic Consultiu de la Comunitat Valenciana i fent ús de les facultats que tinc atribuïdes, de conformitat amb l'article 28.e, de la Llei 5/1983, del Consell, que atribueix a la persona titular de la conselleria l'exercici de la potestat reglamentària en les matèries pròpies del seu departament, el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i el Decret 103/2015, de 7 de juliol, del Consell, pel que estableix l'estructura orgànica bàsica de la Presidència i de les conselleries de la Generalitat.  
ORDENE  
  
Article 1. Objecte i àmbit  
És objecte de la present ordre la regulació, per a la temporada 2017-2018, de les espècies susceptibles d'aprofitament, els períodes hàbils i les normes de caça en les zones comunes i l'establiment de regulacions de caça dels ocells migradors en els vedats de caça i en les zones de caça controlada a la Comunitat Valenciana.  
  
Article 2. Espècies cinegètiques  
Les espècies cinegètiques susceptibles d'aprofitament en la temporada 2017-2018 són les següents:  
  
a) Caça menor ocells no aquàtics:  
Perdiu (Alectoris rufa).  
Llebre (Lepus granatensis).  
Conill (Oryctolagus cuniculus) (\*\*).  
Rabosot (Vulpes vulpes) (\*) (\*\*).  
Faisà vulgar (Phasianus colchicus).  
Guatla comuna (Coturnix coturnix) (\*).  
Becada (Scolopax rusticola).  
Colom tudó (Columba palumbus) (\*)(\*\*).  
Colom roquer (Columba livia) (\*) (\*\*).  
Colom xixella (Columba oenas) (\*)(\*\*).   
Tórtora europea (Streptopelia turtur) (\*).  
Tord comú (Turdus philomelos) (\*\*).  
Tord ala-roig (Turdus iliacus) (\*\*).  
Griva (Turdus viscivorus) (\*\*).  
Griva cerdana (Turdus pilaris) (\*\*).  
Estornell vulgar (Sturnus vulgaris) (\*)(\*\*).  
Judia (Vanellus vanellus)  
Blanca (Pica pica) (\*) (\*\*).  
Gralla (Corvus monedula) (\*) (\*\*).  
Cucala (Corvus corone) (\*) (\*\*).  
  
(\*) Espècies susceptibles de caça en mitja veda en vedats i zones de caça controlada.  
(\*\*) Espècies susceptibles de caça amb escopeta en lloc fix en zones comunes.  
  
b) Caça menor, ocells aquàtics:  
Oca comuna (Anser Anser).  
Ànec collverd (Anas platyrhynchos).  
Ascle (Anas strepera).  
Ànec xiulador (Anas penelope).  
Cua de jonc (Anas acuta).  
Cullera comuna (Anas clypeata).  
Sivert (Netta Rufina).  
Sarset (Anas crecca).  
Roncadell (Anas querquedula).  
Boix o europeu (Aythya ferina).  
Morell capellut (Aythya fuligula).  
Fotja vulgar (Fulica atra).  
Bequeruda (Gallinago Gallinago).  
Bequet (Lymnocryptes minima).  
Judia (Vanellus vanellus)  
Gavina riallera (Chroicocephalus ridibundus) (\*\*).  
Gavina patiamarilla (Larus michaellis) (\*\*).  
  
(\*\*) Espècies susceptibles de caça amb escopeta en lloc fix en zones comunes.  
  
c) Caça major:  
Cabra salvatge (Capra pyrenaica).  
Cervo (Cervus elaphus).  
Cabirol (Capreolus capreolus).  
Daina (Dama dama).  
Porc senglar (Sus scrofa).  
Mufló (Ovis musimon)  
  
Article 3. Modalitats de caça en zones comunes  
En les zones comunes de caça de la Comunitat Valenciana s'autoritzen les modalitats següents:  
3.1. La caça del conill amb gossos i sense armes  
Període: des del tercer diumenge de juliol fins al 25 de desembre de 2017.  
Dies hàbils: dijous, dissabtes, diumenges i festius autonòmics i nacionals. Horari general  
Condicions específiques: màxim de 8 gossos per caçador i de 15 per grup de caçadors.  
Queda prohibit l'ocupació de llebrers des del 15 de juliol fins a l'11 d'octubre de 2017, i també l'ocupació de gossos de presa en tot el període.  
  
3.2. Falconeria  
Període: des del 12 d'octubre de 2017 fins al 4 de febrer de 2018.  
  
Dies hàbils: tots els dies. Horari general.  
Condicions específiques: es permet per a totes les espècies cinegètiques de caça menor. S'autoritza la caça amb auxili de fins a dos gossos per falconer per a alçar les peces.   
Entrenament d'ocells de falconeria:  
Període: tot l'any, amb esquer artificial. Des de l'1 de juliol de 2017 fins al 28 de febrer de 2018 amb peces de fuga, degudament marcades.  
  
Dies hàbils: tots els dies. Horari general.  
  
3.3. Caça amb arc  
En qualsevol modalitat prevista en aquesta Ordre en què estiga previst l'ús d'arma, l'arc podrà emprar-se en la caça de forma equivalent a les armes de foc.  
  
3.4. Caça menor en lloc fix  
Espècies autoritzades: Espècies marcades amb doble asterisc (\*\*) en l'article 2.  
Període: del 12 d'octubre al 6 de desembre de 2017.  
Dies hàbils: dissabtes, diumenges i festius autonòmics i nacionals. Horari general  
Quota: màxim de 25 tords per caçador i dia.  
Condicions específiques: per a la caça de tords i estornells poden emprar-se únicament com a reclams els xiulets o membranes de boca o de manxa, i també els reclams naturals de tord comú, tord ala-roig o estornell vulgar en un nombre no superior a cinc per espècie.  
  
Cada caçador pot auxiliar-se de fins a un màxim de dos gossos per al cobrament de les peces.  
Per a desplaçar-se als llocs s'han de portar les armes enfundades, o bé descarregades i obertes.  
En aquesta modalitat, prèviament a la ubicació del lloc, el caçador ha de comprovar les franges de seguretat establides en l'article 39 de la Llei 13/2004 de caça de la Comunitat Valenciana, i també el camp de tir possible per a evitar que els perdigons caiguen en aquestes franges.  
  
3.5. Caça menor al bot o en mà  
Espècies autoritzades: espècies de caça menor no aquàtiques previstes en l'article 2.a de la present ordre.  
Període: del 12 d'octubre al 6 de desembre de 2017.  
Dies hàbils: dissabtes, diumenges i festius autonòmics i nacionals. Horari general  
Condicions específiques: s'estableix una quota entre perdiu i llebre d'una peça per caçador i dia i un màxim de 2 gossos per caçador.  
  
3.6. Caça del porc senglar  
Modalitat: ganxo  
Període:del 12 d'octubre al 6 de desembre de 2017.  
Dies hàbils i condicions especifiques: amb l'autorització prèvia del director territorial de la Conselleria d'Agricultura, Medi Ambient, Canvi Climàtic i Desenvolupament Rural, segons allò que s'ha previst en l'Ordre 3/2012, de 19 de gener, de la Conselleria d'Infraestructures, Territori i Medi Ambient, per la qual es regula la caça i el control del porc senglar a la Comunitat Valenciana.  
  
Article 4. Caça de migradors en vedats de caça i zones de caça controlada  
Per a aquells terrenys tancats i zones de caça controlada que en el seu Pla Tècnic d'Ordenació Cinegètica (PTOC) tinguen aprovada aquesta modalitat:  
  
1. Mitja veda:  
a) En lloc fix:  
i) Espècies: colom tudó, colom roquer, colom xixella, estornell vulgar, blanca i rabosot.  
Període: del segon diumenge d'agost al 10 de setembre de 2017.  
  
Dies hàbils: dijous, dissabtes, diumenges i festius autonòmics i nacionals.  
Condicions específiques: cada caçador pot auxiliar-se de fins a un màxim de dos gossos per al cobrament de les peces.  
ii) Espècie: Tórtora europea.  
Període: del 20 d'agost al 10 de setembre.  
Dies hàbils: diumenges.  
Quota: màxim 8 exemplars per caçador i dia.  
Condicions específiques: cada caçador pot auxiliar-se de fins a un màxim de dos gossos per al cobrament de les peces.  
b) Al bot o en mà.  
Espècie: guatla.  
Període: del segon diumenge d'agost al 10 de setembre de 2017.  
  
Dies hàbils: els dissabtes, diumenges i festius autonòmics i nacionals.  
Quota: màxim 8 exemplars per caçador i dia.  
  
2. Pròrroga de la caça de tords i estornells  
En lloc fix  
Període: del tancament de la caça menor en temporada fins a l'11 de febrer de 2018  
Dies Hàbils: dissabtes, diumenges i festius autonòmics i nacionals.  
  
Quota: màxim 25 tords per caçador i dia.  
  
3. Ocells aquàtics  
Període: del 12 d'octubre de 2017 a l'11 de febrer de 2018. El període serà inferior si així està disposat en les resolucions aprovatòries dels plans tècnics d'Ordenació Cinegètica.  
En el Parc Natural de l'Albufera la finalització del període s'esdevé el 4 de febrer i es regeix per normativa pròpia.  
  
4. Becada  
Temporada general. Modalitat al bot.  
Període: del segon diumenge de novembre al primer diumenge de febrer.  
Dies hàbils: establits en el PTOC  
  
Article 5. Caça de la perdiu amb reclam  
En els vedats de caça i zones de caça controlada en les quals la resolució aprovatòria del Pla Tècnic d'Ordenació Cinegètica de la modalitat de perdiu amb reclam es remeta a l'Ordre anual de vedes, la data límit per al tancament de la caça de la mencionada modalitat és l'últim dia de febrer de 2018.  
  
Article 6. Horari general  
L'horari de caça permés de forma general per a la temporada 2017-2018, en l'àmbit de la Comunitat Valenciana, és l'arreplegat en l'annex d'aquesta Ordre.  
  
  
DISPOSICIONS ADDICIONALS  
  
Primera. Límit de gossos en la caça menor  
En aquells vedats en què la resolució aprovatòria del pla tècnic de caça no estiga especificat, el màxim de gossos a emprar en la caça menor queda limitat a un màxim de 8 gossos per caçador i de 15 per grup de caçadors.  
Segona. Memòries anuals de gestió de l'espai cinegètic  
Conformement amb l'article 46 de la Llei 13/2004, de 27 de desembre, de Caça de la Comunitat Valenciana, el titular de cada espai cinegètic ha de presentar una memòria anual corresponent a l'activitat cinegètica de la temporada 2017-2018 abans del 31 de març de 2018.  
  
Tercera. Regla de no despesa pública  
La implementació i el posterior desenvolupament d'aquesta Ordre no pot tindre cap incidència en la dotació de tots i cada un dels capítols de despesa assignats a la conselleria amb competències en matèria de caça i pesca continental, en tot cas, ha de ser atés amb els mitjans personals i materials de l'esmentada conselleria.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen o contradiguen el que disposa la present ordre.  
  
  
DISPOSICIONS FINALS  
  
Primera. Normes d'aplicació  
Per a tot allò no regulat per la present ordre, cal ajustar-se al que disposa la Llei 13/2004, de 27 de desembre, de caça de la Comunitat Valenciana, en la Llei 42/2007, de 13 de desembre, del patrimoni natural i de la biodiversitat.  
  
Segona. Desenvolupament de l'ordre  
Es faculta la Direcció General de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural a dictar totes els les resolucions que siguen necessàries per a l'aplicació i l'execució de la present ordre.  
  
Tercera. Entrada en vigor  
Aquesta ordre entra en vigor l'endemà de ser publicada en el Diari Oficial de la Generalitat Valenciana.  
  
València, 19 de juliol de 2017  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO


Còpia Permalink ELI